Marit Tennfjord (politiker)

Wikipedia har også en artikkel om kordirigenten Marit Tennfjord.

Marit Elisabeth Tennfjord (født 23. februar 1958) er en norsk lokalpolitiker fra Sosialistisk Venstreparti. Hun var medlem av fylkesrådet i Nordland fra 2009 til 2012, først som fylkesråd for kultur og miljø, seinere for utdanning. Hun var også nestleder i fylkesrådet.

Tennfjord har vært medlem av kommunestyret i Rana flere ganger, første gang som vara etter valget i 1983. Hun har sittet i formannskapet i kommunen i to perioder. Før hun ble medlem av fylkesrådet, var hun gruppeleder for SV i fylkestinget.

Hun er utdanna lærer og har «grunnfag» i musikk og miljøterapi. 

 Kilder 

 «Følelsesladet farvel med Marit», Rana Blad 5. desember 2012; besøkt 28. juni 2013.

Kategori:Lokalpolitikere i Rana
Kategori:SV-politikere i Nordland
Kategori:Fylkesråder i Nordland
Kategori:Fødsler i 1958